ai4bharat/Pralekha huggingface dataset:
பிரதமர் அலுவலகம்
ஒற்றுமைச் சிலையை உருவாக்கியதற்காகப் பிரதமருக்கு முன்னாள் பிரதமர் திரு.எச்.டி.தேவகவுடா பாராட்டு
குஜராத்தில் சர்தார் வல்லபாய் பட்டேலுக்கு உலகிலேயே மிக உயரமான சிலையை நிறுவியதற்காகப் பிரதமர் திரு.நரேந்திர மோடிக்கு முன்னாள் பிரதமர் திரு.எச்.டி.தேவகவுடா பாராட்டு தெரிவித்துள்ளார். அகமதாபாத் விமான நிலையம் சர்தார் வல்லபாய் பட்டேல் சர்வதேச விமான நிலையம் என பெயர் மாற்றம் செய்யப்பட்டிருப்பதையும், சர்தார் வல்லபாய் பட்டேலின் நினைவிடம் அவரது சொந்த ஊரான நாடியாடில் கட்டப்பட்டிருப்பதையும் அவர் நினைவு கூர்ந்துள்ளார். இந்தியாவின் இரும்பு மனிதருக்கு உலகிலேயே மிக உயரமாக அமைக்கப்பட்டுள்ள சிலை அதிக ஈர்ப்புடையதாகவும், உள்ளூர் தன்மையுடையதாகவும் இருப்பதால் உலகம் முழுவதிலுமிருந்து மக்கள் இதனைப் பார்வையிட வருகிறார்கள் என்றும் ‘ஒற்றுமையின் சிலை’, ‘சர்தார் சரோவர் அணை’ ஆகியவற்றின் அழகை ரசிக்கிறார்கள் என்றும் அவர் தெரிவித்துள்ளார். ஒற்றுமையின் சிலையை முன்னாள் பிரதமர் திரு.எச்.டி.தேவகவுடா பார்வையிட்டது குறித்து பிரதமர் திரு. நரேந்திர மோடி மகிழ்ச்சியை வெளிப்படுத்தி இருந்தார்.
பிரதமர் அலுவலகம்
நமது மக்களின் போராட்டங்கள் மற்றும் தியாகங்களின் நினைவாக, ஆகஸ்ட் 14-ஆம் தேதி, பிரிவினையின் அதிர்ச்சி ஏற்பட்டதன் நினைவு தினமாகக் கடைப்பிடிக்கப்படும்: பிரதமர்
நமது மக்களின் போராட்டங்கள் மற்றும் தியாகங்களின் நினைவாக, ஆகஸ்ட் 14-ஆம் தேதி, பிரிவினையின் அதிர்ச்சி ஏற்பட்டதன் நினைவு தினமாகக் கடைப்பிடிக்கப்படும் என்று பிரதமர் திரு நரேந்திர மோடி தெரிவித்துள்ளார்.
பிரதமர் வெளியிட்டுள்ள தொடர் சுட்டுரைச் செய்திகளில் கூறியுள்ளதாவது:
“பிரிவினையால் ஏற்பட்ட வலிகளை ஒருபோதும் மறக்க இயலாது. லட்சக்கணக்கான நமது சகோதர, சகோதரிகள் இடம்பெயர்ந்ததுடன், பொறுப்பற்ற வெறுப்பு மற்றும் வன்முறையால் ஏராளமானோர் தங்களது உயிர்களை இழந்தனர். நமது மக்களின் போராட்டங்கள் மற்றும் தியாகங்களின் நினைவாக, ஆகஸ்ட் 14-ஆம் தேதி, பிரிவினையின் அதிர்ச்சி ஏற்பட்டதன் நினைவு தினமாக அனுசரிக்கப்படும்.
சமூகப் பிரிவுகள், ஒற்றுமையின்மை ஆகியவற்றின் நஞ்சை நீக்கி, ஒற்றுமை, சமூக நல்லிணக்கம் மற்றும் மனித மேம்பாட்டை மேலும் வலுப்படுத்த வேண்டியதன் தேவையை பிரிவினையின் அதிர்ச்சி ஏற்பட்டதன் நினைவு தினம் நமக்கு தொடர்ந்து நினைவூட்டட்டும்.”
அறிவியல் மற்றும் தொழில்நுட்பத்துறை
அறிவியல், தொழில்நுட்பம் மற்றும் புதுமைக் கண்டுபிடிப்புகளுக்கான கொள்கை. 2020 -க்கான பொதுமக்கள், நிபுணர்கள் ஆலோசனைக்கான ’நகர அரங்கக் கூட்டம்’ தொடக்கம்.
அறிவியல், தொழில்நுட்பம் மற்றும் புதுமைக் கண்டுபிடிப்புகளுக்கான எஸ்.டி.ஐ.பி. கொள்கை 2020-ஐ உருவாக்குவதற்கான பொதுமக்கள் மற்றும் நிபுணர்கள் கலந்தாலோசனைக் கூட்டமான நகர அரங்கக் கூட்டத்தை,, மத்திய அரசின் முதன்மை அறிவியல் ஆலோசகர் திரு.கே.விஜயராகவன் மற்றும் அறிவியல் தொழில்நுட்பத் துறை செயலாளர் பேராசிரியர் அசுதோஷ் சர்மா ஆகியோர், ஜுன் 12, 2020 அன்று தொடங்கி வைத்தனர்.
கூட்டத்தில் தொடக்க உரையாற்றிய பேராசிரியர் கே.விஜயராகவன், மாற்றம், நிலைத்தன்மை, சுற்றுச்சூழல், உயிரி பன்முகத்தன்மை மற்றும் தகவல் போன்ற துறைகளில் கவனம் செலுத்தக்கூடிய அறிவியல் ஆராய்ச்சிகளில் முதலீடு செய்வது கடினம் என்பதை கோவிட் -19 பாதிப்பு நமக்கு உணர்த்தியிருப்பதாகக் கூறினார். ”பிரிட்டிஷ் காலனி ஆதிக்கத்திலிருந்து விடுபட்ட நாடுகளில், அறிவியல் தொழில்நுட்ப வளர்ச்சிக்கு அதிகளவில் முதலீடு செய்த நாடுகளில் இந்தியாவும் ஒன்று“ எனவும் அவர் குறிப்பிட்டார்.
மொழி மற்றும் பிற வகையான அனைத்துத் தடைகளையும் கடந்து, அறிவியலும், அறிவாற்றலும் அனைவருக்கும் கிடைக்கச் செய்ய வேண்டியது அவசியம் எனவும் அவர் வலியுறுத்தினார்.
முதற்கட்ட ஆலோசனை நடவடிக்கையானது, அறிவியல், தொழில்நுட்பம் மற்றும் புதுமைக் கண்டுபிடிப்புகளுக்கான கொள்கை-2020ஐ பரவலாக்கப்பட்ட, ஏற்றத்தாழ்வுகள் மற்றும் உள்ளடக்கியதாக உருவாக்குவதற்கு, பெருமளவிலான பொதுமக்கள் மற்றும் நிபுணர்களின் கருத்துக்களை அறிவதற்கான பிரத்யேக அமைப்பான அறிவியல் கொள்கை அமைப்பு வாயிலாக விரிவான கலந்தாலோசனை நடத்துவதாகும்.
- நிகழ்ச்சியில் உரையாற்றிய பேராசிரியர் அசுதோஷ் சர்மா, புதிய கொள்கையானது, சங்கிலித் தொடரில் நலிந்த இணைப்புகளை அடையாளம் காண்பதுடன், தேவைகளை இணைப்பதில் ஏற்படும் குறைபாடுகளையும் கண்டறிந்து அவற்றை சரி செய்ய சம்பந்தப்பட்ட அனைத்துத் தரப்பினரையும் தடையற்ற முறையில் இணைத்து, புதிய கொள்கையை உருவாக்க வேண்டும் என்றார். தொழில்நுட்பங்களை ஒருங்கிணைப்பதும், குவிப்பதும் தான் எதிர்காலம் என்றும் அவர் குறிப்பிட்டார்.
அறிவியல் கொள்கைக்கான வடிவமைப்பு குறித்து எடுத்துரைத்த அவர், இந்த 2020 கொள்கை எந்த வகையில் முக்கியத்துவம் வாய்ந்தது என்பதை எடுத்துரைத்ததுடன், புள்ளி விவரங்கள், மதிப்பீடு ஞானம், அறிவாற்றல் போன்றவற்றை ஒருங்கிணைத்து, அறிவியலின் பல்வேறு அம்சங்களிலும் மாற்றத்தைக் கொண்டு வருவதாகும் என்றும் தெரிவித்தார்.
புதிய தேசிய அறிவியல் தொழில்நுட்பம் மற்றும் புதுமைக் கண்டுபிடிப்புகளுக்கான கொள்கை 2020-ஐ உருவாக்கும் பணியில் பல்வேறு தரப்பட்டவர்களை ஈடுபடுத்துவதற்கான நடவடிக்கைகளை, மத்திய அரசின் முதன்மை அறிவியல் ஆலோசகர் அலுவலகமும், மத்திய அறிவியல் தொழில்நுட்பத்துறையும் மேற்கொண்டு வருகின்றன.
அறிவியல், தொழில்நுட்பம் மற்றும் புதுமைக் கண்டுபிடிப்புகளுக்கான கொள்கை - 2020-ஐ உருவாக்கும் பணி, ஒன்றுக்கொன்று தொடர்புடைய 4 உயர் தர வழித்தடத்தில், அதில் தொடர்புடையவர்களை பெருமளவுக்குச் சென்றடையும் விதமாக மேற்கொள்ளப்பட்டு வருகிறது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 164.89 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 164.89 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.48 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1794591
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஷாங்காய் ஒத்துழைப்பு அமைப்பின் போக்குவரத்துத் துறை அமைச்சர்களின் 10-வது கூட்டத்திற்கு திரு நிதின் கட்கரி தலைமை தாங்கினார்
புதுதில்லியில் இன்று நடைபெற்ற ஷாங்காய் ஒத்துழைப்பு அமைப்பின் போக்குவரத்துத் துறை அமைச்சர்களின்10-வது கூட்டத்திற்கு திரு நிதின் கட்கரி தலைமை தாங்கினார். இந்த ஆண்டு இந்தியாவின் தலைமையில் நடைபெற்ற இக்கூட்டத்தில் இந்தியா, சீனா, கஜகஸ்தான், கிர்கிஸ்தான், ரஷ்யா, பாகிஸ்தான், தஜிகிஸ்தான், உஸ்பெகிஸ்தான் ஆகிய நாடுகளின் போக்குவரத்துத் துறை அமைச்சர்கள் பங்கேற்றனர். சிறந்த திறன்மிக்க, நீடித்த தன்மையை அடைவதற்காக போக்குவரத்தில் கரியமிலவாயு உமிழ்வை குறைத்தல், மின்னணு மாற்றம் மற்றும் புதுமை தொழில்நுட்பம் ஆகியவற்றை மேம்படுத்துவதற்கான ஷாங்காய் ஒத்துழைப்பு அமைப்பின் கருத்துக்கு உறுப்பு நாடுகளின் பிரதிநிதிகள் ஆதரவு தெரிவித்தனர்.
போக்குவரத்துத் துறையில் ஷாங்காய் ஒத்துழைப்பு அமைப்பு உறுப்பு நாடுகளுக்கிடையே இணைப்பை மேம்படுத்துவதற்காக சிறப்பு பணிக்குழு உருவாக்கப்பட்டுள்ளது.
இந்நிகழ்ச்சியில் பேசிய திரு நிதின் கட்கரி, சாலைப்போக்குவரத்துத் துறையில் உள்ள சவால்களுக்கு சிறந்த தீர்வுகளை காண்பதற்கு ஆராய்ச்சி மற்றும் மேம்பாட்டுப் பணிகளில் ஷாங்காய் ஒத்துழைப்பு அமைப்பின் உறுப்பு நாடுகள் இணைந்து செயல்பட வேண்டும் என்று கேட்டுக்கொண்டார்.
பிரதமர் அலுவலகம்
2022 ஆசிய விளையாட்டுப் போட்டிகளில் படகு போட்டியில் வெள்ளிப் பதக்கம் வென்ற 8-வது அணிக்கு பிரதமர் பாராட்டு
ஆசிய விளையாட்டுப் போட்டிகள் 2022 இல் வெள்ளிப் பதக்கம் வென்ற ஆண்கள் ஜோடி படகு போட்டியில் வென்ற 8வது அணியைப் பாராட்டிய பிரதமர் திரு. நரேந்திர மோடி, குழுவின் ஒருங்கிணைப்பு, ஆற்றல் மற்றும் வலுவான உறுதியின் கண்கவர் வெளிப்பாட்டைப் பாராட்டினார்.
ஆசிய விளையாட்டுப் போட்டியில் படகுப் போட்டி பிரிவில் இந்தியாவுக்கு கிடைத்த இரண்டாவது பதக்கம் இதுவாகும்.
வணிகம் மற்றும் தொழில்துறை அமைச்சகம்
சிறப்புப் பொருளாதார மண்டலக் கொள்கை குறித்த பாபா கல்யாணி குழு அறிக்கை மீது வர்த்தக அமைச்சகம் ஆலோசனைகளை வரவேற்கிறது
இந்தியாவின் சிறப்புப் பொருளாதார மண்டலக் கொள்கையை ஆய்வு செய்ய பாரத் ஃபோர்ஜ் நிறுவனத்தின் தலைவர் மற்றும் மேலாண்மை இயக்குநர் திரு பாபா கல்யாணி தலைமையில், சிறப்புப் பொருளாதார மண்டலங்கள் சம்பந்தப்பட்டவர்களைக் கொண்ட குழு ஒன்றைத் தொழில், வர்த்தக அமைச்சகத்தின் வர்த்தகத்துறை ஜூன் 2018-ல் அமைத்தது. இந்தக் குழு பல்வேறு ஆய்வுகளுக்குப் பின் தனது அறிக்கையை சமர்ப்பித்துள்ளது. இந்த அறிக்கையில் இடம் பெற்றுள்ள பரிந்துரைகள் குறித்து ஆலோசனைகளையும் / விமர்சனங்களையும் பெறுவதற்கு அறிக்கையின் பிரதி ஒன்று ‘SEZindia.nic.in’ என்ற இணையதளத்தில் வெளியிடப்பட்டுள்ளது. ஆலோசனைகளை ஜனவரி 30, 2019-க்குள் moc_epz[at]nic[dot]in என்ற மின்னஞ்சல் முகவரிக்கு அனுப்புமாறு கேட்டுக் கொள்ளப்பட்டுள்ளது.
------
(Visitor Counter : 191
குடியரசுத் தலைவர் செயலகம்
ஃபக்ருதீன் அலி அகமதுவின் பிறந்தநாளில் அவருக்கு குடியரசுத்தலைவர் மரியாதை
முன்னாள் குடியரசுத்தலைவர் திரு ஃபக்ருதீன் அலி அகமதுவின் பிறந்தநாளான இன்று, குடியரசுத்தலைவர் மாளிகையில், அவருக்கு குடியரசுத்தலைவர் திருமதி திரௌபதி முர்மு மரியாதை செலுத்தினார்.
சுகாதாரம் மற்றும் குடும்ப நலத்துறை அமைச்சகம்
வர்த்மான் மகாவீர் மருத்துவக் கல்லூரி மற்றும் சப்தர்ஜங் மருத்துவமனையில் விரிவான புத்துயிர் பயிற்சி மையத்தை டாக்டர் பாரதி பவார் திறந்து வைத்தார்
வர்த்மான் மகாவீர் மருத்துவக் கல்லூரி மற்றும் சப்தர்ஜங் மருத்துவமனையில் விரிவான புத்துயிர் பயிற்சி மையத்தை மத்திய சுகாதாரம் மற்றும் குடும்ப நல இணை அமைச்சர் டாக்டர் பாரதி பவார் இன்று திறந்து வைத்தார்.
உயிர் காக்கும் திறமைகளில் பயிற்றுவிக்கப்படும் முதல் பிரிவுக்கான அறிமுக நிகழ்ச்சியும் இன்று நடத்தப்பட்டது. பயிற்சியின் முக்கியத்துவத்தை வலியுறுத்திய டாக்டர் பவார், "அவசரக் காலங்களில் நோயாளிகளின் உயிரைக் காப்பாற்ற அனைத்து சுகாதார வழங்குநர்களுக்கும் பயிற்சி அளிப்பது ஒரு தொடர்ச்சியான செயல்முறையாகும்,” என்று கூறினார்.
மேலும் பேசிய அவர், எந்தவொரு மருத்துவமனையிலும் பணிபுரியும் அனைவரும் உயிர் காக்கும் திறன்களை கற்றுக்கொள்ள வேண்டும் என்றும் உயிர் காக்கும் திறன்கள் குறித்து பொதுமக்கள் மற்றும் இளைஞர்களிடையே விழிப்புணர்வு உருவாக்கப்பட வேண்டும் என்றும் கூறினார்.
அசம்பாவிதம் ஏதேனும் நடக்கும் போது பார்வையாளர்களின் சரியான நேரத்தில் தலையீடு ஒரு நோயாளியின் உயிரைக் காப்பாற்ற முடியும், ஒவ்வொரு நிமிடமும் மிகவும் முக்கியம் என்று அவர் கூறினார்.
மருத்துவ உதவி கிடைக்கும் வரை எளிய நடைமுறைகளின் மூலம் நோயாளியை பிழைக்க வைக்கும் வாய்ப்புகளை அதிகப்படுத்தலாம் என்று டாக்டர் பாரதி பவார் மேலும் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1765244
எரிசக்தி அமைச்சகம்
புதுப்பிக்கத்தக்க எரிசக்தியை அதிகரிக்க இந்தியா உறுதி
புதுப்பிக்கத்தக்க எரிசக்தி சான்றிதழுக்கான  முறையை மாற்றியமைப்பது சம்பந்தமான ஆலோசனை அறிக்கை குறித்து மின்துறையை சேர்ந்தவர்கள் கருத்து தெரிவிக்கும்படி மின்துறை அமைச்சகம் கேட்டுக் கொண்டுள்ளது.
மின்துறையில் ஏற்பட்டு வரும் மாற்றங்களுக்கு ஏற்ப, புதிய புதுப்பிக்கத்தக்க தொழில்நுட்பத்தை மேம்படுத்த, புதுப்பிக்கத்தக்க எரிசக்தி சான்றிதழுக்கான முறையை மாற்றியமைப்பது குறித்த ஆலோசனை அறிக்கை தயாரிக்கப்பட்டுள்ளது.
ஆர்இசி முறையில் தெரிவிக்கப்பட்டுள்ள மாற்றங்களின் முக்கிய அம்சங்கள்:
1. புதுப்பிக்கத்தக்க எரிசக்தி சான்றிதழின் செல்லுபடி காலம் அகற்றப்படலாம். இதன் மூலம் இது விற்கப்படும் வரை இதன் செல்லுபடி காலம் இருக்கும்.
2. ஆர்இசிக்கான காலம், புதுப்பிக்கத்தக்க எரிசக்தியை உருவாக்குபவர்களுக்கு வழங்கப்படும்: ஆர்இசிக்கு தகுதியான புதுப்பிக்கத்தக்க எரிசக்தி உற்பத்தியாளர், திட்டம் தொடங்கப்பட்ட தேதியிலிருந்து 15 ஆண்டுகளுக்கு ஆர்இசி வழங்க தகுதி உள்ளது. ஆர்இசிக்கு தகுதியான தற்போதுள்ள புதுப்பக்கத்தக்க எரிசக்தி திட்டம், தொடர்ந்து 25 ஆண்டுகளுக்கு ஆர்இசி பெறும்.
3.புதுப்பிக்கத்தக்க எரிசக்தி துறையில் புதிய தொழில்நுட்பங்கள் மற்றும் ஆர்இசி வழங்கும் வசதிகள் ஊக்குவிக்கப்படும்.
4. புதுப்பிக்கத்தக்க எரிசக்தியை கொள்முதல் செய்யும் நிறுவனங்கள் ஊக்குவிக்கப்படும்.
5. சலுகை விலையில் எந்த ஆர்இசியும் வழங்கப்படாது.
6. ஆர்இசி வர்த்தகத்தில் வர்த்தகரின் பங்கு அதிகரிக்கப்படும். இதன் மூலம் புதிய முன்னேற்றங்கள் ஏற்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725078
------
(Visitor Counter : 139
பிரதமர் அலுவலகம்
அக்டோபர் 12-ம் தேதி நடைபெறவுள்ள தேசிய மனித உரிமைகள் ஆணையத்தின் 28-வது நிறுவன தின நிகழ்ச்சியில் பிரதமர் பங்கேற்க உள்ளார்
அக்டோபர் 12-ம் தேதி நடைபெறவுள்ள தேசிய மனித உரிமைகள் ஆணையத்தின் 28-வது நிறுவன தின நிகழ்ச்சியில் பிரதமர் திரு நரேந்திர மோடி பங்கேற்க உள்ளார். காணொலி காட்சி வாயிலாகக் காலை 11 மணிக்கு நடைபெறும் இந்த நிகழ்ச்சியில் பங்கேற்கும் பிரதமர் சிறப்புரையாற்றுவார். மத்திய உள்துறை அமைச்சர் திரு அமித் ஷா, தேசிய மனித உரிமைகள் ஆணையத்தலைவர் திரு அருண் குமார் மிஸ்ரா உள்ளிட்டோர் பங்கேற்பார்கள்.
தேசிய மனித உரிமைகள் ஆணையம் பற்றி:
மனித உரிமைகளை மேம்படுத்தவும், பாதுகாக்கவும், மனித உரிமைகள் பாதுகாப்புச் சட்டம் 1993-ன் கீழ் அதே ஆண்டு அக்டோபர் 12-ம் தேதி தேசிய மனித உரிமைகள் ஆணையம் அமைக்கப்பட்டது. மனித உரிமைகள் எந்த வகையில் மீறப்பட்டாலும் அதனைக் குற்றமாக எடுத்துக் கொள்ளும் இந்த ஆணையம், அது குறித்து விசாரணை நடத்துகிறது. மனித உரிமைகள் மீறப்பட்ட விஷயங்களில் பாதிக்கப்பட்டவர்களுக்கு இழப்பீடு வழங்குவதற்கும் இதர நிவாரணம் மற்றும் தவறிழைத்த அரசு ஊழியர்களுக்கு எதிராக சட்டப்பூர்வ நடவடிக்கைகள் எடுப்பதற்கும் அரசு அதிகாரிகளுக்கு பரிந்துரை செய்கிறது.
பிரதமர் அலுவலகம்
பெங்களூருவில் சுவாமி நிதித் திட்டத்தின் கீழ் புதிய வீடுகளைப் பெற்ற உரிமையாளர்களுக்கு பிரதமர் வாழ்த்து
பிரதமர் திரு. நரேந்திர மோடி, 3000க்கும் மேற்பட்ட குடும்பங்கள் தங்களுடைய கனவு இல்லங்களை சொந்தமாக்கிக் கொள்ள உதவிய சுவாமி நிதித் திட்டத்தின் கீழ் பெங்களூருவில் புதிய வீடுகளைப் பெற்ற உரிமையாளர்களுக்கு வாழ்த்து தெரிவித்துள்ளார்.
பெங்களூரு தெற்கு நாடாளுமன்ற உறுப்பினர் திரு.தேஜஸ்வி சூர்யாவின் டிவிட்டருக்கு பதிலளித்து பிரதமர் பதிவிட்டுள்ள ட்விட்டர் செய்தி:
"வீடுகளைப் பெற்றவர்களுக்கு வாழ்த்துக்கள்."
-----
PS/AM/KPG
(
உள்துறை அமைச்சகம்
மத்திய உள்துறை அமைச்சர் திரு. அமித் ஷாவின் அறிவுறுத்தல்களைத் தொடர்ந்து, அனைத்து தில்லி மருத்துவமனைகளும் கொரோனாவால் இறந்தவர்களின் இறுதிச் சடங்குகளை விரைவுபடுத்துகின்றன.
மத்திய உள்துறை அமைச்சர் திரு. அமித்ஷாவின் அறிவுறுத்தல்களைத் தொடர்ந்து, தில்லியில் உள்ள அனைத்து மருத்துவமனைகளும் , ஜூன் 14ஆம் தேதி மத்திய உள்துறை அமைச்சர் தலைமையில் நடைபெற்ற கூட்டத்தில் எடுக்கப்பட்ட முடிவிற்கு இணங்க, கொரோனாவால் இறந்தவர்களின் இறுதி சடங்குகளை இன்று விரைவுபடுத்தியுள்ளன. கொரானாவால் இறந்தவர்களின் குடும்பங்கள் மற்றும் உறவினர்களின் ஒப்புதல் / இருப்புடன் மருத்துவமனை ஊழியர்கள் அவர்களின் இறுதிச் சடங்கினை மேற்கொண்டனர்.
மேலும், இறந்த 36 நோயாளிகளின் குடும்பத்தினர் தில்லியில் இல்லாத காரணத்தினால் அவர்களின் இறுதி சடங்கு நாளை மேற்கொள்ளப்படும்.
கொரானாவால் இறந்தவர்களின் இறுதிச் சடங்குகளை மேற்கொள்வதில் எந்தவித தாமதமும் ஏற்படக்கூடாது என்று மத்திய உள்துறை அமைச்சகம் அனைத்து மருத்துவமனைகளுக்கும் கடுமையான வழிமுறைகளை வகுத்தளித்துள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 97 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநில அரசுகள் மற்றும் யூனியன் பிரதேசங்களுக்கு இதுவரை, 97  கோடிக்கு மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 8.22 கோடிக்கும்  மேற்பட்ட தடுப்பூசி டோஸ்கள் இன்னமும் இருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1763087
(Visitor Counter : 168
பாதுகாப்பு அமைச்சகம்
பிரெஞ்ச் விமான என்ஜின் உற்பத்தியாளரான சாஃப்ரான் குழுமத்தின் தலைமைச் செயல் அதிகாரி புதுதில்லியில் பாதுகாப்பு அமைச்சருடன் சந்திப்பு
பிரெஞ்ச் நிறுவனமான சாஃப்ரான் குழுமத்தின் உயர்மட்ட குழுவினர், புதுதில்லியில் ஜூலை 5, 2022 அன்று பாதுகாப்பு துறை அமைச்சர் திரு ராஜ்நாத் சிங்கை சந்தித்தனர். பயணியர் மற்றும் போர் விமானங்களுக்கான அதிநவீன என்ஜின் அசல் பாகங்கள் உற்பத்தியாளர்களில்,சாஃப்ரான் குழுமம் முன்னோடி நிறுவனமாக திகழ்கிறது.
இந்த சந்திப்பின் போது, இந்தியாவிலும், வணிக ரீதியான வெளிநாட்டு விமான நிறுவனங்களாலும் பயன்படுத்தப்படும் லீப்-1ஏ மற்றும் லீப் -1பி, விமான என்ஜின்களை பராமரித்து, பழுது பார்த்தல் மற்றும் முழுமையான சீரமைப்பு மையம் ஒன்றை தங்களது நிறுவனம் சார்பில் இந்தியாவில் அமைப்பது குறித்து, சாஃப்ரான் குழுமத்தின் தலைமைச் செயல் அதிகாரி பாதுகாப்பு அமைச்சரிடம் விளக்கி கூறினார். இந்த மையம் அன்னிய நேரடி முதலீடு வாயிலாக 150 மில்லியன் அமெரிக்க டாலர் முதலீட்டில் ஹைதராபாத்தில் அமைக்கப்படும் என்றும், உயர் திறன் பயிற்சி பெற்ற சுமார் 500-600 பேருக்கு வேலைவாய்ப்பு உருவாகும் என்றும் தெரிவிக்கப்பட்டுள்ளது. இந்த மையத்தில் தொடக்கத்தில் ஆண்டுக்கு 250 என்ஜின்களை முழுமையாக பழுதுபார்த்து சீரமைக்கலாம்.
ஹைதராபாத்தில் இந்த வாரம் சாஃப்ரான் விமான என்ஜின்கள் மற்றும் சாஃப்ரான் மின்சார & பவர் இந்தியா நிறுவனத்தையும், பெங்களூருவில் சாஃப்ரான் – எச்ஏஎல் கூட்டு நிறுவனமும் தொடங்கப்பட இருப்பது குறித்தும், சாஃப்ரான் தலைமை செயல் அதிகாரி பாதுகாப்பு அமைச்சரிடம் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1839380
சமூக நிதி மற்றும் அதிகாரமளித்தல் அமைச்சகம்
2022-ஆம் ஆண்டில் மாற்றுத்திறனாளிகளுக்கு அதிகாரமளித்தல் துறையின் சாதனைகள், ஒரு பார்வை
2022 ஆம் ஆண்டில் மாற்றுத்திறனாளிகளுக்கு அதிகாரமளித்தல் துறை மேற்கொண்ட முக்கிய சாதனைகள் பின்வருமாறு:
• சர்வதேச மாற்றுத்திறனாளிகள் தினத்தன்று மாற்றுத்திறனாளிகளுக்கு அதிகாரமளிக்கும் பணியில் திறம்பட செயல்பட்டவர்களுக்கு தேசிய விருதுகளை குடியரசுத் தலைவர் டிசம்பர் 3-ஆம் தேதி வழங்கினார்.
• விடுதலையின் அமிர்த பெருவிழாவை முன்னிட்டு இத்துறையின் கீழ் தன்னாட்சி நிறுவனமாக இயங்கும் இந்திய சைகை மொழி ஆராய்ச்சி மற்றும் பயிற்சி மையம், ‘சைகை மொழி நம்மை இணைக்கிறது', என்ற கருப்பொருளில் நாடு முழுவதும் 3200 இடங்களில் சைகை மொழி தினத்தை செப்டம்பர் 23-ஆம் தேதி சிறப்பாக கொண்டாடியது.
• புதுதில்லி கடமைப் பாதையில் டிசம்பர் 2 முதல் 7 வரை மாற்றுத்திறனாளிகளுக்கான பிரம்மாண்டமான கண்காட்சி நடைபெற்றது. 22 மாநிலங்கள் மற்றும் யூனியன் பிரதேசங்களைச் சேர்ந்த 200-க்கும் மேற்பட்ட மாற்றுத்திறனாளி கைவினைக் கலைஞர்கள், தொழில்முனைவோர் உள்ளிட்டோர் இந்தக் கண்காட்சியில் தங்களது பொருட்களையும், திறமைகளையும் வெளிப்படுத்தினார்கள்.
• மாற்றுத்திறனாளிகளின் நலனுக்காக மத்திய அரசு மேற்கொண்டு வரும் திட்டங்கள், முன்முயற்சிகள் பற்றி மாநில நிர்வாகிகளிடம் விழிப்புணர்வை ஏற்படுத்துவதற்கான பயிலரங்கம் மார்ச் மாதம் இந்தோர் மற்றும் கெவாடியாவில் நடைபெற்றது. இரண்டு நாள் முகாமில் கலந்து கொண்ட தமிழ்நாடு உள்ளிட்ட மாநிலங்களின் பிரதிநிதிகள், மாற்றுத்திறனாளிகளின் நலனுக்காக தங்கள் மாநிலங்களில் மேற்கொள்ளப்பட்டு வரும் சிறந்த நடைமுறைகள் குறித்து எடுத்துரைத்தனர்.
• மாற்றுத்திறனாளிகளுக்கான மத்திய ஆலோசனை வாரியத்தின் ஐந்தாவது கூட்டம் மத்திய அமைச்சர் டாக்டர் வீரேந்திர குமார் தலைமையில் நடைபெற்றது. இணையமைச்சர் திருமதி பிரதிமா பௌமிக், 12 மாநிலங்கள்/ யூனியன் பிரதேசங்களின் அமைச்சர்கள், மூத்த அதிகாரிகள் உள்ளிட்டோர் இதில் பங்கேற்றனர்.
• மின்னணு வர்த்தக துறையில் மாற்றுத்திறனாளிகளுக்கு வாய்ப்பளிப்பதற்காக முதன்முறையாக, முன்னணி மின்னணு வர்த்தக நிறுவனங்களான அமேசான் மற்றும் ஃபிளிப்கார்ட்டுடன் மாற்றுத்திறனாளிகளுக்கு அதிகாரமளித்தல் துறை புரிந்துணர்வு ஒப்பந்தங்களில் கையெழுத்திட்டது.
• கோழிக்கோடில் மாற்றுத்திறனாளிகளுக்கு திறன் மேம்பாடு, மறுவாழ்வு மற்றும் அதிகாரமளிப்பதற்கான மண்டல மையத்தின் பிரதான கட்டிடத்தை கடந்த ஜனவரி மாதம் காணொலிக் காட்சி வாயிலாக அமைச்சர் திறந்து வைத்தார். அதேபோல கர்நாடக மாநிலம் தேவனகிரியிலும், சத்தீஸ்கர் மாநிலம் ராஜ்நந்த்கவுனிலும் இத்தகைய மண்டல மையங்களுக்கு ஏப்ரல் மற்றும் மே மாதங்களில் அவர் அடிக்கல் நாட்டினார்.
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் இதுவரை 83.50 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 27-ஆம் தேதி வரை, 83.50 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் 21 கோடி  டோஸ் தடுப்பூசிகளை வழங்கத் திட்டமிடப்பட்டுள்ளது.
சுமார் 4.74 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1758469
தேர்தல் ஆணையம்
உத்தரப் பிரதேச சட்டமன்ற மேலவை இடைத்தேர்தல் அறிவிப்பு
உத்தரப் பிரதேச சட்டப் பேரவையின் மேலவையில் காலியாக உள்ள இரண்டு காலியிடங்களுக்கு தேர்தல் ஆணையம் இடைத்தேர்தலை அறிவித்துள்ளது.
திரு லட்சுமன் பிரசாத் ஆச்சார்யா ராஜினாமா செய்ததாலும், திரு பன்வாரி லால் மறைவாலும் இந்த காலியிடங்கள் உருவாகியுள்ளன. இந்த இரு இடங்களுக்கும் நடக்கும் இடைத்தேர்தலில் சட்டப்பேரவை உறுப்பினர்கள் வாக்களித்து உறுப்பினர்களைத் தேர்வு செய்வார்கள்.
இந்த இரு இடங்களுக்கும் வேட்புமனு தாக்கல் வரும் 11ந்தேதி துவங்கும்.
வேட்புமனு தாக்கல் செய்வதற்கான கடைசி தேதி - மே 18 . வேட்புமனுக்கள் பரிசீலனை- மே 19 
மனுக்களை திரும்பப் பெறுவதற்கான கடைசி தேதி- மே 22  வாக்குப்பதிவு - மே 29 
வாக்குப்பதிவு நேரம்- காலை 09:00 முதல் மாலை 04:00 மணி வரை.
வாக்கு எண்ணிக்கை- மே 29  மாலை 05:00 மணிக்கு.
தேர்தலை நடத்துவதற்கான ஏற்பாடுகளைச் செய்யும்போது, கோவிட்-19 தடுப்பு நடவடிக்கைகள் தொடர்பான தற்போதைய அறிவுறுத்தல்கள் கடைப்பிடிக்கப்படுவதை உறுதிசெய்ய, மாநிலத்தைச் சேர்ந்த மூத்த அதிகாரி ஒருவரை நியமிக்குமாறு உத்தரப் பிரதேசத்தின் தலைமைச் செயலாளருக்கு தேர்தல் ஆணையம் உத்தரவிட்டுள்ளது.
ரசாயனம் மற்றும் உரங்கள் அமைச்சகம்
12-வது இந்தியா ரசாயனம் 2022 மாநாடு நடைபெறுவதையொட்டி அதற்கான ஆய்வு கூட்டத்திற்கு மத்திய ரசாயனம் மற்றும் உரத்துறை அமைச்சர் டாக்டர் மன்சுக் மாண்டவியா தலைமை தாங்கினார்
12-வது இந்தியா ரசாயனம் 2022 மாநாடு நடைபெறுவதையொட்டி அதற்கான திட்டமிடல் குறித்து ஆய்வு கூட்டத்திற்கு மத்திய ரசாயனம் மற்றும் உரத்துறை அமைச்சர் டாக்டர் மன்சுக் மாண்டவியா தலைமை தாங்கினார். “ தொலைநோக்கு 2030- ரசாயனம் மற்றும் பெட்ரோ ரசாயனம் இந்தியாவை கட்டமைக்கிறது” என்ற தலைப்பில் இந்த ஆண்டு மாநாடு நடைபெற உள்ளது. இக்கூட்டத்தில், ரசாயனம் மற்றும் உரத்துறை இணையமைச்சர் திரு பகவந்த் கூபா ரசாயனம் மற்றும் பெட்ரோ ரசாயனத்துறை செயலாளர் திருமதி ஆர்த்தி அகுஜா, ஃபிக்கி உறுப்பினர்கள் மற்றும் அமைச்சகத்தின் உயர் அதிகாரிகள் இந்த கூட்டத்தில் கலந்துகொண்டனர்.
இந்த நிகழ்ச்சியில் பேசிய மத்திய அமைச்சர், இத்துறையின் நீடித்த வளர்ச்சிக்காக அரசின் கொள்கை ஆதரவு மற்றும் சாத்தியமான கூறுகள் குறித்து இந்த மாநாடு எடுத்துரைக்கும் என்று தெரிவித்தார். உள்நாடு, வெளிநாடு, மற்றும் இதர முதலீட்டாளர்கள் தங்களுக்கிடையே கருத்துக்களை பரிமாறிக்கொள்ள சிறந்த தளமாக இது அமையும் என்று கூறினார். இந்தியாவில் உற்பத்தி, உலகிற்கான உற்பத்தி என்ற பிரதமர் திரு நரேந்திர மோடியின் இயக்கத்திற்கு இது மேலும் வலுப்படுத்தும் என்றும் தெரிவித்தார்.
முதலீட்டாளர்கள் மற்றும் வாய்ப்புகளை கண்டறிவதற்கு வாய்ப்பு ஏற்படும் என்றும் அவர் தெரிவித்தார். சர்வதேச முதலீட்டாளர்களுக்கு இந்தியாவில் முதலீடு செய்ய உகந்த இடம் என்பதை அறிவதற்கு இது நல்ல பயனாக அமையும் என்றும் அவர் கூறினார். உலகில் ரசாயன உற்பத்தியில் 6-வது மிகப்பெரிய நாடாக இந்தியா திகழ்வதோடு மட்டுமல்லாமல்,அதனை 175 க்கும் மேற்பட்ட நாடுகளுக்கு ஏற்றுமதி செய்து வருவதாகவும் அவர் தெரிவித்தார். இது இந்தியாவின் மொத்த ஏற்றுமதியில் 13 சதவீதம் என்று திரு மன்சுக் மாண்டவியா குறிப்பிட்டார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
உத்தரபிரதேசம் மற்றும் உத்தராகண்ட்டில், தேசிய நெடுஞ்சாலை மேம்பாட்டுப் பணிகள் மற்றும் பலப்படுத்தும் பணிகளை மேற்கொள்ள திரு.நிதின் கட்கரி அனுமதி
உத்தரப்பிரதேசத்தில், EPC  முறையில் தேசிய நெடுஞ்சாலை-334ஏ -யை ரூ.227.06 கோடி செலவில், நடைபாதையுடன் கூடிய இருவழிச் சாலையாக அகலப்படுத்தி, மேம்படுத்தும் திட்டத்திற்கு, மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு.நிதின் கட்கரி அனுமதி அளித்துள்ளார். அவர் வெளியிட்டுள்ள டுவிட்டர் பதிவுகளில், அம்மாநிலத்தில் மேலும் மூன்று திட்டங்களுக்கும் அனுமதி அளிக்கப்பட்டிருப்பதாக அவர் குறிப்பிட்டுள்ளார். தேசிய நெடுஞ்சாலை-330டி  ரூ.505 கோடி செலவில் அகலப்படுத்தி, வலுப்படுத்துவதற்கும் அமைச்சர் அனுமதி அளித்துள்ளார்.
உத்தரபிரதேசம் மற்றும் உத்தராகண்ட் மாநிலங்களில், ஹரித்வாரிலிருந்து தில்லி – சஹாரான்பூர் – டேராடூன் பொருளாதார பெருவழித்தடத்தை ரூ.2095.21 கோடி செலவில், 6வழிச் சாலையாக மாற்றுவதற்கும் அனுமதி அளிக்கப்பட்டுள்ளது.
தேசிய நெடுஞ்சாலை -227ஏ ரூ.403.36 கோடி செலவில் இருவழிச் சாலையாக மேம்படுத்தும் திட்டத்திற்கும் அனுமதி அளிக்கப்பட்டுள்ளது.
தகவல் மற்றும் ஒலிபரப்பு அமைச்சகம்
'இந்தி திவாஸ் - 2020' அன்று அலுவல் மொழி பற்றிய திரைப்படங்களை திரைப்படப் பிரிவு ஒளிபரப்பவிருக்கிறது
1949 செப்டம்பர் 14 அன்று இந்திய அரசின் அலுவல் மொழியாக இந்தியை ஏற்றுக்கொண்ட வரலாற்று நிகழ்வை நினைவு கூறும் நன்கு ஆராய்ச்சி செய்யப்பட்ட ஆவணப்படங்கள், குழந்தைகளின் மாதிரி அவைக் கூட்டம், பல்வேறு மாநிலங்களில் இந்தியின் வளர்ச்சி மற்றும் புகழை வெளிப்படுத்தும் பயணக் கட்டுரைகள் ஆகியவை 2020 செப்டம்பர் 14 அன்று இந்தி திவாஸ் கொண்டாட்டங்களை குறிக்கும் விதமாக
திரைப்படப் பிரிவால் ஏற்பாடு செய்யப்பட்டுள்ளன.
ஐந்து இந்தி திரைப்படங்கள் 24 மணி நேரத்துக்கு இலவசமாக www.filmsdivision.org/Documentary of the Week மற்றும் https://www.youtube.com/user/FilmsDivision ஆகிய சுட்டிகளில் கிடைக்கும்.
இந்திய அரசியலமைப்பின் 343வது சட்டப்பிரிவின் படி தேவநாகரி எழுத்து முறையிலான இந்தி அலுவல் மொழியாக ஏற்றுக் கொள்ளப்பட்டது.
இன்றைக்கு உலகில் அதிகமான மக்களால் பேசப்படும் மொழிகளில் ஒன்றாக உள்ள இந்தி, 520 மில்லியனுக்கும் அதிகமான மக்களின் முதல் மொழியாக உள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653737
(Visitor Counter : 95